Adolf von Thadden

Adolf von Thadden (født 7. juli 1921 på godset  nær Gryfice (tysk: Greifenberg) i Pommern, død 16. juli 1996 i Bad Oeynhausen) var en tysk politiker med tilknytning til en rekke høyreekstreme partier, spesielt NPD. Han var også hemmelig medarbeider i den britiske efterretningstjenesten MI6 i en årrekke. Han var soldat og efterhvert offiser under Annen verdenskrig.

Bakgrunn
Von Thadden stammet fra en gammel pommersk adelsslekt, og hans far med samme fornavn (1858–1932) hadde vært landrat, den høyeste administrative stillingen, i kretsen , vært medlem at det regionale parlamentet og ordfører for sammenslutningen av de pommerske regionalkretsene. Hans mor Barbara Blank (1895–1972), Adolf seniors annen hustru, var datter av studieråd Ludwig Blank og Mary Hume.

Von Thadden giftet seg med legen Edith Lange (født 28. september 1921 i Hannover). Adolfs søster  var forfatterinne, hans halvsøster  (født 29. juli 1890) ble henrettet 8. september 1944 på grunn av sin motstand mot det nasjonalsosialistiske regimet, mens hans halvbror Reinnold von Thadden grunnla lekmannsorganisasjonen «Deutscher Evangelischer Kirchentag». Hans nevø  (1932–2015) var  historieprofessor.

Efter fullendt gymnas begynte von Thadden med agronomstudier. Han avtjente Reichsarbeitsdienst og ble siden innkalt til militærtjeneste. Ved utbruddet av Annen verdenskrig, 1. september 1940, meldte han seg inn i NSDAP. Han hadde medlemsnummer . Von Thadden avanserte i løpet av krigen til Oberleutnant og ble skadet en rekke ganger. Han ble utmerket med Verwundetenabzeichen samt Jernkorset av første og annen grad. I 1945 ble han arrestert i Polen, men lyktes i å flykte i november påfølgende år. I 1947 flyttet han til Göttingen, og fra og med 1960-tallet frem til midten av syttiårene var han utgiver av NPDs partiorgan . Fra 1975 var han sjefredaktør i .

Politisk karriere
Von Thadden ble medlem i det konservative  (DKP-DRP), hvor han raskt avanserte til en lederstilling. Han deltok i samtaler om valgsamarbeide med Deutsche Partei og det hessiske  i forkant av valget til forbundsdagen i 1949. Imidlertid erklærte den britiske miltærregjeringen at en slik fusjonert blokk ville bli nektet lisens, slik at planene ble oppgitt.

Han ble siden en drivkraft mellom sammenslåingen av DKP-DRP med Nationaldemokratische Partei under navnet Deutsche Reichspartei (DRP), som fant sted i 1950. I mars 1952 søkte han om medlemskap i FDP, men på grunn av motstand i partiets venstrefløy trakk han ansøkningen tilbake. I 1961 overtok von Thadden ledervervet i DRP.

Sammen med representanter for blant annet Deutsche Partei,  og Deutschnationale Volkspartei stiftet von Thadden Nationaldemokratische Partei Deutschlands (NPD) i 1964. 11. november 1967 ble han valgt til partileder. Partiet mislyktes med knapp margin å bli representert i det vest-tyske parlamentet Bundestag under valget i 1967. Han trakk seg som partileder i 1971. og meldte seg i 1975 ut av NDP i protest mot at , som utga blant annet den høyreekstreme avisen , var blitt partiets nye leder.

Offentlige verv
I 1948 stilte von Thadden som kandidat for DKP-DRP og oppnådde 10,8 % av stemmene ved kommunevalget i Göttingen, slik at han ble partiets representant i byens senat. 1949 ble han valgt inn i Bundestag, det tyske parlamentet, hvor han satt frem til 1953.
Fra 6. mai 1955 til 5. mai 1959 representerte han DRP i delstatsparlamentet for Niedersachsen. Den 6. juni 1967 overtok han ledelsen av partigruppen der, et verv han innehadde frem til 30. juni 1968, og fra 21. januar 1970 til 20. juni samme år var han nestleder.

Von Thadden var vikarierende overborgermester i Göttingen i årene 1952–53.

Agent for MI6
I 2002, seks år efter hans død, ble det kjent at von Thadden hadde vært virksom som agent for den britiske efterretningstjenesten MI6 fra 1969 til 1976.

Litteratur 
 Genealogisches Handbuch des Adels, Adelige Häuser A Band XXV, side 525, bind 117, C. A. Starke Verlag, Limburg (Lahn) 1998,  (tysk).
 Barbara Simon: Abgeordnete in Niedersachsen 1946–1994: Biographisches Handbuch. Utgitt i oppdrag fra Niedersachsens parlament. Hannover 1996, side 379 (tysk).
 Werner Treß: Adolf von Thadden i Handbuch des Antisemitismus, bind 2.2 (Personen), utgitt av Wolfgang Benz, Berlin (De Gruyter/Saur) 2009, sider 822–824 (tysk).

Referanser

Tyske politikere fra NPD
Tyske partiledere
Tyske arméoffiserer
Tyskere fra andre verdenskrig
Medlemmer av NSDAP (innmeldt 1933–1945)
Mottakere av Jernkorset (1939)
Tysk militærpersonell (Hæren i Wehrmacht)
Tyske krigsfanger under andre verdenskrig